Diari Oficial de la Generalitat Valenciana


Sumari del DOGV 9638, del 13-07-2023 (2023/7315)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, ocupació de vies pecuàries, corresponents a una central fotovoltaica denominada PSF Almizra, i la seua infraestructura d'evacuació, amb potència màxima total dels mòduls fotovoltaics: 38727,432 kW, potència nominal de l'inversor: 26624 kW i capacitat d'accés concedida: 26928 kW, a situar al terme municipal del Camp de Mirra. Expedient ATALFE/2020/140.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9638

Data del DOGV
:   13-07-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/7315


Data del document
:   13-06-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, ocupació de vies pecuàries, corresponents a una central fotovoltaica denominada PSF Almizra, i la seua infraestructura d'evacuació, amb potència màxima total dels mòduls fotovoltaics: 38985,432 kW, potència nominal de l'inversor: 26746 kW i capacitat d'accés concedida: 26878 kW, a situar al terme municipal del Camp de Mirra. Expedient ATALFE/2020/140. [2023/7315]  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte de la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció, ocupació de vies pecuàries, de la instal·lació elèctrica que s'indica.  
Peticionari: Destream 2017, SL, CIF D05957776 i amb domicili social c/ Joan d'Àustria, 30, 3r, portes 5 i 6, 46290 València.  
Tipus de central elèctrica: central fotovoltaica denominada «PSF Almizra», amb potència màxima total dels mòduls fotovoltaics: 38477,432 kW, potència nominal de l'inversor: 26698 kW i capacitat d'accés concedida: 26101 kW.  
Emplaçament: terme municipal del Camp de Mirra (Alacant).  
Planta generadora: parcel·les 1, 2, 4, 5, 6, 7, 8, 9, 10, 11, 12, 13, 14, 15, 17, 60, 61, 62 i 9004 del polígon 7; parcel·les 158, 159, 160, 161, 162, 163, 164, 165, 169, 170, 171, 172, 176, 181, 182, 183, 184, 185, 186, 187, 188, 189, 190, 191,192 i 195 del polígon 6 del terme municipal del Camp de Mirra (Alacant).  
Emplaçament infraestructura d'evacuació: parcel·les 163, 158, 9004, 68 i 9001 del polígon 6; parcel·la 9006 del polígon 5 del terme municipal del Camp de Mirra; parcel·la 9002 del polígon 15; parcel·la 9004 del polígon 14; parcel·la 9001 del polígon 16; parcel·les 9026, 9010 i 9008 del polígon 17 del terme municipal de Biar; parcel·les 9012,9019, 9016 i 9009 del polígon 9; parcel·les 9011 i 9007 del polígon 7; parcel·les 9012 i 9013 del polígon 5; parcel·les 9009, 9011, 9003, 9005, 9001 i 31 del polígon 4 del terme municipal de Beneixama; parcel·la 9012 del polígon 3; parcel·la 9010 del polígon 1 del terme municipal de Banyeres de Mariola.  
Una part de la infraestructura d'evacuació és compartida amb la planta solar fotovoltaica FV Beneixama-Rotonda I el promotor de la qual és Renovables Rotonda, SL (PFot-461). La informació pública d'aquesta instal·lació, amb número d'expedient PFot-461, que inclou Projecte de la subestació col·lectora «Beneixama Generació 220/30 kV» i de la línia aèria 220 kV que connectes amb la subestació «Beneixama 220 kV» propietat de REE, es va realitzar en el Boletín Oficial del Estado amb data 26 de març de 2021. Disposa de Declaració d'Impacte Ambiental publicat en el Boletín Oficial del Estado amb data 2 de novembre de 2022.  
Òrgan competent per a autoritzar la instal·lació: Direcció General d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte per a autorització administrativa de construcció planta fotovoltaica Almizra 30 MW  
- Projecte per a autorització administrativa de construcció línia subterrània 30 kV planta fotovoltaica Almizra  
- Estudi d'integració paisatgística  
- Memòria justificativa del compliment dels criteris del Decret llei 14/2020  
- Estudi d'impacte ambiental  
- Plec de prevenció de riscos forestals  
- Pla de desmantellament i restitució del terreny i entorn afectat  
  
- Documentació per a l'ocupació de vies pecuàries.  
- Separates dirigides a:  
• Ajuntament del Camp de Mirra.  
• Ajuntament de Biar.  
• Ajuntament de Beneixama  
• Ajuntament de Banyeres de Mariola.  
• Conselleria d'Agricultura, Desenvolupament Rural, Emergència Climàtica i Transició Ecològica. Direcció General del Medi Natural i Avaluació Ambiental.  
• Conselleria de Política Territorial d'Obres Públiques i Mobilitat. Direcció General d'Obres Públiques, Transport i Mobilitat.  
• Conselleria de Política Territorial d'Obres Públiques i Mobilitat. Direcció General de Política Territorial i Paisatge  
• Conselleria d'Educació, Cultura i Esport. Direcció General de Cultura i Patrimoni.  
• Confederació Hidrogràfica del Xúquer.  
• i-DE Redes eléctricas inteligentes, SAU.  
• Enagás, SA.  
• Red Eléctrica de España, SAU.  
• Agència Estatal de Seguretat Aèria.  
Pressupost: 41.726.780,38 €  
Característiques principals:  
Instal·lació fotovoltaica de 38634,432 kW de potència en mòduls fotovoltaics situada al municipi del Camp de Mirra, província d'Alacant, que ocupant una superfície tancada de 39,657269 hectàrees. Els mòduls generen corrent continu que es transforma a corrent altern i eleva a 20 kV, i que s'evacua mitjançant línies de 30 kV fins al centre de seccionament col·locat en la planta fotovoltaica. D'aquest centre de seccionament partirà la línia subterrània 30 kV d'evacuació de la planta, la qual connectarà en la corresponent cel·la de protecció de línia de 30 kV de la futura subestació «Beneixama Generació 220/30 kV», que al seu torn es connectarà posteriorment a través d'una línia aèria 220 kV amb la subestació «Beneixama 220 kV» propietat de REE.  
  
- Central fotovoltaica de 48572 mòduls fotovoltaics bifacials de 792 Wp de guany màxim, connectats en 1566 sèries de 31 mòduls, sobre seguidor a 1 eix (783 seguidors de 62 mòduls).  
- Tensió de la central de 0,8/30 kV.  
- Potència nominal de l'inversor: 26849 kW, 100 inversors de 330 kW, que es limitaran de fàbrica a 267 kW, perquè no supere la potència que consta en la garantia.  
-Potència màxima total dels mòduls fotovoltaics (pic): 38302,432 kWp (en condicions estàndard).  
- Capacitat d'accés concedida: 26879 kW.  
- Potència que consta en la garantia econòmica: 50771 kW  
Finalitat: Generació d'energia elèctrica mitjançant una instal·lació solar fotovoltaica, així com la seua evacuació a la xarxa de transport d'energia elèctrica.  
Les vies pecuàries sobre les quals se sol·licita la concessió demanial d'ocupació són les següents:  
- Sendera de Banyeres de Mariola i Beneixama  
- Assagador de Banyeres  
- Assagador de la Marjal  
- Assagador de la Font de Sanchet  
- Sendera Reial de Biar  
La documentació serà exposada per a consulta pública en la següent adreça electrònica: https://cindi.gva.es/es/web/energia/alacant, en castellà i https://cindi.gva.es/va/web/energia/alacant, en valencià, en l'apartat «Informació pública», disponibles l'endemà de la publicació.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació esmentada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat en el carrer Churruca, 29 CP 03407 Alacant, així com dirigir al citat servei territorial les al·legacions que es consideren oportunes en el termini de trenta (30) dies hàbils, comptadors a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/es/inicio/procedimientos'id\_proc=15088&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 13 de juny de 2023.- La cap del Servei Territorial d'Indústria, Energia i Mines d'Alacant: Rosa M.ª Aragonés Pomares.